На основу члана 33. став 2. Закона о јавној својини ( „Службени гласник РС“, бр. 72/11, 88/13, 105/14, 104/16 – др. закон, 108/16 и 113/17), Јавно комунално предузеће „Напредак“ Сокобања објављује:

О Г Л А С

РАДИ ПРОДАЈЕ ПОКРЕТНИХ СТВАРИ – АМБАЛАЖНОГ ОТПАДА ПРИКУПЉАЊЕМ ПИСМЕНИХ ПОНУДА 


1. ПРЕДМЕТ ПРОДАЈЕ

Предмет продаје су покретне ствари - амбалажни отпад, у својини Јавног комуналног предузећа „Напредак“ Сокобања.

 2. УСЛОВИ ПРОДАЈЕ

Продаја се врши у поступку прикупљања писаних затворених понуда. Покретне ствари – амбалажни отпад су:

1. ПЕТ МИКС у количини од 20 t ,
2. АЛУМИНИЈУМ у количини од 1t,
3. ТЕТРА ПАК у количини од 1t ,
4. СТАКЛО у количини од 3t и
5. КАРТОН у количини од 3t.

Наведени амбалажни отпад продаје се сукцесивно, до напред  назначених количина, како се прикупи у постојећем „виђеном стању“, без права купца на накнадне рекламације и биће смештен на „Постројењу за прераду отпадних вода“ у Сокобањи  ул. Рајка Вићентијевића бб. Коначна купопродајна цена као и рок за плаћање купопродајне цене биће утврђена након спроведеног поступка прикупљања писмених понуда и закључења купопродајног уговора. Трошкови транспорта, као и други трошкови који проистекну из реализације уговора, падају на терет купца. 

3. УСЛОВИ ПРИЈАВЉИВАЊА 

[bookmark: _GoBack]Рок за подношење понуда је 3 (три) дана од дана објављивања огласа. Право учешћа на огласу имају сва правна лица, која понуде контејнере и канте за прикупљање амбалажног отпада, испуњавају услове огласа и која уплате депозит у висини од 3.000,00 динара. Уплата депозита врши се на број рачуна  325-9500800000123-68,позив на број 157611802 Јавно комуналног предузећа „Напредак“ Сокобања, - депозит за спровођење поступка прикупљања писаних  понуда за продају амбалажног отпада. Рок испоруке контејнера и канти за прикупљање амбалажног отпада је 3 (три) дана од дана прихватања понуде, односно, избора најповољнијег понуђача за продају покретних ствари – амбалажног отпада.
Уредна и потпуна писмена понуда мора да садржи: - висину понуђене купопродајне цене изражене у динарима; цену, број и технички опис понуђених контејнера и канти за прикупљање амбалажног отпада; - потврду о уплати депозита; - изјаву о условима за враћање депозита, са јасном назнаком назива своје пословне банке и бројем рачуна на који се може извршити повраћај депозита у случају да подносилац понуде не буде изабран за најповољнијег понуђача Понуде се достављају на адресу Јавно комуналног предузећа „Напредак“ Сокобања,  ул. Хајдук Вељкова бр. 22, Сокобања, препорученом пошиљком или на писарници Јавног комуналног предузећа „Напредак“ Сокобања, радним даном до 1500 часова, у затвореној коверти на којој је јасно назначено: „ПОНУДА ЗА КУПОВИНУ ПОКРЕТНИХ СТВАРИ – АМБАЛАЖНОГ ОТПАДА ПРИКУПЉАЊЕМ ПИСМЕНИХ ПОНУДА - НЕ ОТВАРАТИ“. Ако је понуда послата поштом дан предаје пошти, искључиво препорученом пошиљком, сматра се као дан предаје Јавном комуналном предузећу „Напредак“ Сокобања, под условом да је пошиљка стигла у Јавно комунално предузећа „Напредак“ Сокобања, до дана отварања понуда. Неблаговремене и непотпуне понуде неће бити разматране. Понуда у којој цена није наведена у динарима, неће се разматрати. Јавно комунално предузеће „Напредак“ Сокобања задржава право да поништи поступак по Јавном огласу, као и да у случају пријема неодговарајућих и непотпуних понуда не изврши избор најповољнијег понуђача. Јавно комунално предузећа „Напредак“ Сокобања неће сносити никакву одговорност нити бити дужна да надокнади било какву штету коју би учесник евентуално могао имати поводом учешћа и овом поступку.

4. ИЗБОР НАЈПОВОЉНИЈЕГ ПОНУЂАЧА 

Директор Јавног комуналног предузећа „Напредак“ Сокобања донеће решење о формирању Комисије за спровођење поступка по јавном огласу за избор најповољнијег понуђача за продају покретних ствари – амбалажног отпада. Критеријум за избор најповољнијег понуђача је најповољнији збир понуђене купородајне цене амбалажног отпада и цене понуђених контејнера и канти за прикупљање амбалажног отпада. Јавно отварање приспелих понуда извршиће се комисијски дана 29.05.2018. године, у просторијама Јавног комуналног предузећа „Напредак“ Сокобања, Сокобања, ул. Хајдук Вељкова бр. 22, са почетком у 1000 часова. Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда. Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понуђач. У року од 8 дана од дана доношења одлуке директора Јавног комуналног предузећа „Напредак“ Сокобања о избору најповољнијег понуђача, учеснике огласа Јавно комунално предузећа „Напредак“ Сокобања ће обавестити писмено о избору најповољније понуде. У случају да изабрани најповољнији понуђач одустане од закључења уговора или не уплати купопродајну цену у року од 8 (осам) дана од дана закључења Уговора уплаћени депозит неће бити враћен. Депозит се, у случају да понуђач не буде изабран као најповољнији, враћа у року од 20 дана од дана доношења одлуке о избору најповољнијег понуђача. Све потребне информације у вези овог огласа могу се добити на број телефона 018 830670.


                       Број: 1576-1/18-02
		У Сокобањи, дана 22.05.2018. године.


                                                                                          ДИРЕКТОР ПРЕДУЗЕЋА,
		                                                                    дипл.ецц. Дрљача Саша

